ธนชาตเปิดบัญชีเงินฝากดอกเบี้ยงาม1.6%ต่อปี
ธนชาตกระตุ้นตลาดเงินฝากกลางปี ชวนสมัครบัญชี “Ultra Savings”ฝากขั้นต่ำเพียง 2 หมื่น รับดอกเบี้ยสูงสุด 1.6% ต่อปี
22 ส.ค. 2562

ธนชาตกระตุ้นตลาดเงินฝากกลางปี ชวนสมัครบัญชี “Ultra Savings”ฝากขั้นต่ำเพียง 2 หมื่น รับดอกเบี้ยสูงสุด 1.6% ต่อปี
นายคมชลัช พิถีพรหม ผู้อำนวยการอาวุโส พัฒนาผลิตภัณฑ์เงินฝากและผลิตภัณฑ์หน่วยลงทุน ธนาคารธนชาต กล่าวว่า บัญชีเงินฝาก Ultra Savings ที่เปิดตัวตั้งแต่ปีก่อนได้รับความนิยมจากผู้บริโภคเพิ่มขึ้นอย่างต่อเนื่องเพราะผสมผสานข้อดีของเงินฝากออมทรัพย์ที่ให้ความคล่องตัว เข้ากับข้อดีของเงินฝากประจำที่ให้ดอกเบี้ยสูง
ดังนั้น กลางปีนี้ธนาคารธนชาตเปิดแคมเปญใหม่ ด้วยการมอบดอกเบี้ยสูงสุดถึง 1.6% ต่อปี ให้กับยอดเงินฝากตั้งแต่ 2 หมื่นบาท ถึงไม่เกิน 50 ล้านบาท เพื่อช่วยกระตุ้นประชาชนสร้างความก้าวหน้าให้เงินออม โดย Ultra Savings คิดดอกเบี้ยให้ทุกวัน จ่ายดอกเบี้ยให้ทุกเดือน ลูกค้าถอนได้ 2 ครั้ง/เดือน ไม่มีค่าธรรมเนียม ส่วนการถอนครั้งถัดไปในเดือนเดียวกันมีค่าธรรมเนียมเพียงครั้งละ 50 บาท นอกจากนี้ ยังเบิกถอนผ่านตู้เอทีเอ็มได้ด้วย
“กลุ่มลูกค้าหลักของ Ultra Savings เป็นคนวัยทำงานที่เริ่มเก็บออม มีเงินเย็น และต้องการสร้างผลตอบแทนที่ดีแต่ไม่อยากเลือกลงทุนที่มีความเสี่ยงสูงหรือซับซ้อน โดยมองหาบัญชีเงินฝากเป็นหลักไมล์แรกของการสร้างความก้าวหน้าให้กับเงินเก็บของตัวเอง ซึ่ง Ultra Savings ให้ความคล่องตัว สามารถเบิกถอนใช้ได้ยามฉุกเฉินโดยไม่กระทบดอกเบี้ย ลูกค้าอีกกลุ่มคือ ผู้ประกอบการ SME หรือเจ้าของธุรกิจค้าขายที่มองหาบัญชีเงินฝากที่ให้ผลตอบแทนดีกว่าดอกเบี้ยเงินฝากทั่วไปแต่ให้สภาพคล่องกว่าเงินฝากประจำ จึงให้อำนาจในการบริหารจัดการเงินให้สอดรับกับสถานการณ์ต่างๆ ของธุรกิจได้ดีกว่า โดย Ultra Savings จะช่วยสนับสนุนให้ธุรกิจลูกค้าก้าวหน้าต่อไปได้อย่างราบรื่น” นายคมชลัช กล่าว
สนใจเปิดบัญชี Ultra Savings สร้างความก้าวหน้าให้เงินออม สอบถามรายละเอียดเพิ่มเติมได้ที่ธนาคารธนชาต ให้ชีวิตก้าวหน้าได้ทุกวัน โทร 1770 หรือเว็บไซต์ www.thanachartbank.co.th และ เฟซบุ๊ก www.facebook.com/ThanachartBank